ถนนโล่งอย่าวางใจ เก๋งยาริส เสียหลักกองทราย พุ่งลงข้างทาง รอดปาฏิหาริย์
เผยคลิปอุทาหรณ์เตือนใจผู้ขับขี่ หนุ่มควบเก๋งยาริสมุ่งหน้าอยุธยา เจอกองทรายตกบนถนน เสียหลักพุ่งลงข้างทาง ชนป้ายเตือนเต็มแรง รอดปาฎิหาริย์ ไม่ได้รับบาดเจ็บใดๆ เผยขณะรอรถยกหลังเกิดเหตุกว่า 3 ชั่วโมง กองทรายดังกล่าวยังคงอยู่,เมื่อวันที่ 23 ธ.ค. 58 ผู้สื่อข่าวรายงานว่า สังคมออนไลน์แห่แชร์คลิปวิดีโออุบัติเหตุของผู้ใช้งานเฟซบุ๊ก Ronnachai Waijinda ซึ่งถูกบันทึกโดยกล้องติดหน้ารถยนต์ โดยระบุข้อความว่า เตือน ขับรถด้วยความระมัดระวังอย่าประมาทนะคับ รถบรรทุกทรายไม่คุมผ้าใบ ทำทรายหล่นตรงช่วงคอสะพานและโค้งจำนวนมาก จึงทำให้รถผมเสียการทรงตัวเสียหลัก(ไม่ได้แตะเบรกเลย) ยังโชคยังดีที่ไม่เป็นอะไร,สายตรวจโซเชียล ไทยรัฐออนไลน์ ได้ทำการติดต่อไปยัง นายรณชัย ไวยจินดา ผู้ประสบเหตุในคลิปวิดีโอดังกล่าว เจ้าตัวเผยว่า เหตุเกิดเมื่อช่วง 08.30 น. ของวันอาทิตย์ (20 ธ.ค.) ที่ผ่านมา ขณะกำลังขับขี่รถยนต์โตโยต้า ยาริส มุ่งหน้าไปจังหวัดพระนครศรีอยุธยา เมื่อถึงจุดเกิดเหตุ ถนนสายสุพรรณบุรี - ป่าโมก ช่วงอำเภอผักไห่ ได้พบกองทรายจำนวนมากอยู่ในเลนขวา ประกอบกับเป็นทางโค้ง มีเนินกระโดดเล็กน้อย จนที่สุดแล้วรถก็เสียการควบคุม โดยที่ไม่ได้แตะเบรกแต่อย่างใด ก่อนจะเลือกหักซ้ายพุ่งลงข้างทาง ชนป้ายเตือนระวังสี่แยกเต็มแรง เพราะด้านขวามือเป็นปั๊มแก๊ซ LPG ส่วนสภาพร่างกายตนไม่ได้รับบาดเจ็บใดๆ แต่รถเสียหายหนัก โดยเฉพาะช่วงล่าง ขณะเดียวกันระหว่างรอรถยกจนถึงช่วงบ่าย กองทรายดังกล่าวก็ยังคงอยู่บนถนน โดยไม่มีหน่วยงานใดเข้ามาทำการเก็บกวาดกำจัดแต่อย่างใด.,ในกองทรายไม่มีน้ำมัน ฉะนั้นไม่ใช่ทรายที่มาโรยน้ำมันแน่นอน ถนนเส้นดังกล่าว มีแต่รถบรรทุกทรายวิ่งเต็มไปหมด ขณะเดียวกันเจ้าหน้าที่กู้ภัยที่มาช่วย เล่าว่าก่อนหน้าที่จะมาช่วยผม ได้มีอุบัติเหตุทำนองเดียวกันก่อนหน้า 2 กิโลเมตร, นายรณชัย กล่าวทิ้งท้าย,ขอบคุณภาพและคลิปวิดีโอจาก : Ronnachai Waijinda
เผยคลิปอุทาหรณ์เตือนใจผู้ขับขี่ หนุ่มควบเก๋งยาริสมุ่งหน้าอยุธยา เจอกองทรายตกบนถนน เสียหลักพุ่งลงข้างทาง ชนป้ายเตือนเต็มแรง รอดปาฎิหาริย์ ไม่ได้รับบาดเจ็บใดๆ เผยขณะรอรถยกหลังเกิดเหตุกว่า 3 ชั่วโมง กองทรายดังกล่าว
อุบัติเหตุ,รถยนต์,เก๋ง,โตโยต้า,ยาริส,เสียหลัก,ลื่น,กองทราย,ล้อฟรี,ถนนสุพรรณบุรี ป่าโมก,พระนครศรีอยุธยา,ผักไห่,สายตรวจโซเชียล,ข่าว,ไทยรัฐออนไลน์,Thairath